

**REPUBLICA MOLDOVA  CONSILIUL\_RAIONAL TELENEȘTI**

MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md), [consiliul@telenesti.md](mailto:consiliul@telenesti.md), [posta@telenesti.md](mailto:posta@telenesti.md)

**DECIZIE nr. 3/1**

din 25 mai 2017

**,,Cu privire la organizarea odihnei şi**

**întremării copiilor şi adolescenţilor**

**în sezonul estival 2017”**

În scopul asigurării odihnei şi întremării copiilor şi adolescenţilor din raion în sezonul estival 2017, în conformitate cu prevederile art. art. 36, 37 al Codului Educației a Republicii Moldova, Hotărîrii Guvernului nr. 334 din  23.04.2009cu privire la aprobarea Regulamentului de funcţionare a taberelor de odihnă şi întremare a sănătăţii copiilor şi adolescenţilor**,** Ordinul Ministerului Educaţiei nr. 479 din 15 mai 2006 „Cu privire la punerea în aplicaţie a Regulamentului de funcţionare a taberelor de odihnă şi întremare a sănătăţii copiilor şi adolescenţilor”, art. 12 al. (2) al Legii nr. 388-XIII din 15.12.1994 privind drepturile copilului, consultând proiectul Hotărârii Guvernului „Cu privire la organizarea odihnei de vară a copiilor şi adolescenţilor în sezonul estival 2017”, având avizul pozitiv al Comisiei consultative pentru probleme sociale în temeiul art. art. 43(1) lit.,,i”, 46 al. (1) al Legii nr 436-XVI din 28.12.2006, privind administraţia publică locală, Consiliul raional,

**DECIDE:**

1.Se aprobă distribuirea numerică a beneficiarelor pe schimburi şi orarul activităţii taberelor cu regim staționar în sezonul estival 2017 conform anexei nr. 1. Programul activităţilor în sezonul estival 2017, urmează a fi aprobat de către directorii taberelor de odihnă şi coordonat cu şeful Direcţiei Generale Educaţie, cu cel puţin 5 zile pînă la data începerii schimburilor conform orarului aprobat.

2 În cazul în care se vor recepţiona un număr sporit de solicitări privind odihna copiilor în taberele staţionare, şeful Direcţiei Generale Educaţie prin coordonare cu Preşedintele raionului, va modifica programul de activitate, incluzând schimbul cinci, fără a se emite o nouă decizie în acest sens.

3. Se aprobă costul integral al unui bilet de odihnă în taberele staționare, în valoare de **1637 *lei*** *(una mie şase sute treizeci şi şapte)* lei, din care părinţii vor achita **20%,** în sumă ce constituie ***327.4*** *(trei sute douăzeci şi şapte )* lei din costul integral al biletului, restul fiind compensat din bugetul Consiliului Raional.

4. Se aprobă oferirea gratuită a 25% (sau 256 bilete) din totalul biletelor repartizate în taberele de odihnă şi întremare a sănătăţii copiilor şi adolescenţilor, următoarelor categorii de copii:

a) orfani;

b) din familii monoparentale;

c) din familii defavorizate;

d) din familii cu 3 şi mai mulţi copii școlarizați;

e) aflaţi sub tutelă/curatelă;

f) plasaţi în servicii de tip familial

g) plasaţi în centre de plasament temporar;

h) din familii în care ambii părinţi sunt cu dezabilităţi;

 i) din familii în care ambii părinţi sunt pensionari;

j) elevii participanţi la olimpiadele raionale şi republicane care s-au clasat pe locurile I, II şi III şi cei care au finisat anul de studii cu media generală anuală de cel puţin 9,5.

k) grupuri de elevi (pînă la 25 de copii) din străinătate, originari din localităţile cu care sunt semnate acorduri de colaborare la nivel raional.

l) copii solicitanţilor de azil, refugiaţilor recunoscuţi în RM;

m) copii cu dezabilităţi şi însoţitorii lor;

4.1. Biletele gratuite cât şi cele contra cost vor fi repartizate pe instituţii de către Direcţia Generală Educaţie, raportat la numărul de elevi din instituţie. În instituţiile preuniversitare din raion biletele de odihnă gratuite, cât şi cele cu plată vor fi repartizate la propunerea Consiliului profesoral al instituţiei, în baza cererii părinţilor sau tutorelui, iar pentru categoriile sociale prevăzute la pct. 4, conform actelor care confirmă statutul respectiv.

4.2. În cazul înregistrării unui număr mai mare de cereri din partea categoriilor sociale menţionate care solicită scutirea de 100% din costul biletului de odihnă, se va aplica principiul „primul venit, primul servit” în perioada de colectare a tuturor cererilor pentru fiecare schimb, înregistrate în registrul de evidenţă a cererilor.

4.3. Scutirea a 100% din costul biletului de odihnă pentru categoriile de beneficiari menţionate mai sus urmează a fi atribuită de către Comisia pentru organizarea odihnei şi întremării copiilor şi adolescenţilor în sezonul estival 2017, în baza actelor confirmative.

5. Se aprobă scutirea angajaţilor din tabere 100% de plată pentru cazare şi alimentare, cheltuielile vor fi suportate de către Consiliul raional.

6. Se aprobă componenţa nominală a comisiei pentru organizarea odihnei şi întremării copiilor şi adolescenţilor în taberele Crăsnăşeni, Ordăşei, Mândreşti în sezonul estival 2017, conform anexei nr. 2.

7. Se stabileşte că, în caz de eliberare din funcţiile deţinute a membrilor Comisiei raionale pentru organizarea şi monitorizarea odihnei de vară pentru copii şi adolescenţi în sezonul estival, funcţiile acestora vor fi exercitate de persoanele nou-desemnate în posturile respective, fără emiterea unei noi decizii a Consiliului raional.

8. Direcţia Generală Educaţie:

a) va asigura completarea cu personal didactic ţinând cont de prevederile actelor normative în vigoare;

b) va asigura baza tehnico-materială a taberelor de odihnă pentru buna activitate în sezonul estival;

c) va informa conducătorii taberelor despre avizul comisiei de funcţionare a taberei;

d) va monitoriza procesul educaţional şi corectitudinea aplicării scutirilor admise conform prevederilor p-lor 4 - 5 ale prezentei decizii.

9. Direcţia raională pentru Siguranţa Alimentelor va monitoriza, potrivit competenţelor, supravegherea calităţii şi inofensivităţii produselor alimentare achiziţionate pentru alimentaţia copiilor în tabere de odihnă şi întremare a sănătății copiilor şi adolescenţilor.

10. Centru de Sănătate Publică va efectua supravegherea sanitaro – epidemiologică a taberelor în perioada pretestării, deschiderii şi funcţionării, conform prevederilor legislaţiei în vigoare.

11. Inspectoratul raional de poliţie va asigura menţinerea ordinei publice pe teritoriul taberelor.

12. Executarea prezentei decizii se pune în seama șefului Direcției Generale Educație şi şefului Direcţiei Finanţe.

13. Controlul asupra executării prevederilor prezentei decizii, se pune în seama Vicepreşedintelui pentru probleme sociale.

14.Prezenta decizie urmează a fi adusă la cunoştinţa persoanelor vizate şi intră în vigoare la data publicării pe site-ul oficial al consiliului raional [www.telenesti.md](http://www.telenesti.md) şi/sau site-ul [www.actelocale.md](http://www.actelocale.md) .

**Preşedintele şedinţei Valentin Vetrilă**

**Secretarul Consiliului raional Sergiu Lazăr**

Anexa nr .2

la decizia nr. 3/1 din 25 mai 2017

**Comisia raională nominală pentru organizarea odihnei, întremării**

**copiilor şi adolescenţilor în sezonul estival 2017**

1. Ecaterina Furculiţă – ***Preşedintele comisiei*,** Vicepreşedintele raionului
2. Eugenia Ioxa – ***Vicepreşedintele al comisiei***, Şef DGE Teleneşti
3. Maria Vleju – ***Secretarul comisiei***, Şef-adjunct DGE Teleneşti

***Membrii Comisiei:***

1. Manole Eugen – Medic Şef C.S.P.

2. Sârbu Angela – Şef DASPF Telenești

3. Guzun Alexandru – Șeful secției securitate publică I.P.T.

4. Darii Ludmila – Șef Direcția Finanțe.

5. Macari Valeriu – Şef Direcția Agricultură

6. Casian Pavel – Șef secția cultură, tineret şi sport

7. Şpac Zinaida – Preşedintele Consiliului Raional al Sindicatelor Educaţiei şi Ştiinţei.

8. Veşca Ion – şef Secţia Situaţii Excepţionale;

9. Andronic Valeriu – şef al Direcţiei Teritoriale pentru Siguranţa Alimentelor;

10. Roșca Ion – Inspector de stat în muncă.

***\*Notă - în caz de eliberare din funcţiile publice deţinute a unor membri ai Comisiei respective, atribuţiile lor în cadrul acesteia vor fi exercitate de persoanele nou-desemnate în funcţiile respective, fără a fi aprobată o altă decizie.*”**

Anexa nr 1 la

la decizia nr. 3/1 din 25 mai 2017

**Distribuirea beneficiarelor de schimburi în taberele cu regim staționar în sezonul estival 2017**

|  |  |  |  |  |  |
| --- | --- | --- | --- | --- | --- |
| N/o | Localitatea unde activează tabăra, numărul de telefon | Numărul de schimburi în sezonul estival 2017 | Numărul de copii întrun schimb | Numărul total de copii | Suma mijloacelor financiare alocate din bugetul local mii lei |
|  | Satul Crăsnășeni  Telefon:0258-93-0-27 | 4 | 96 | 384 | 769,3 |
|  | Satul Mîndrești  Telefon: 0258-94-8-82 | 4 | 100 | 400 | 1030,5 |
|  | Satul Ordășei  Telefon: 0258-93-5-11 | 4 | 60 | 240 | 612,3 |
| TOTAL |  | 12 | 256 | 1024 | 2412,1 |

**ORARUL**

**activității taberelor în sezonul estival 2017**

Schimbul I: 19 iunie – 28 iunie

Schimbul II : 01 iulie – 10 iulie

Schimbul III : 13 iulie – 22 iulie

Schimbul IV : 25 iulie – 03 august

**NOTĂ INFORMATIVĂ**

la proiectul de Decizie nr\_\_\_ din\_\_\_\_\_\_\_\_\_\_\_  
Cu privire la \_organizarea odihnei copiilor și adolescenților în sezonul estival 2017

|  |  |
| --- | --- |
| Inițiatorul  Proiectului  (1) | *Proiectul Deciziei cu privire la organizarea odihnei copiilor în sezonul estival 2017 a fost elaborat de către Direcția Generală Educație în colaborare cu Direcția Finanțe.*  *Proiectul prevede organizarea odihnei și întremării copiilor în taberele din Ordășei,*  *Crăsnășeni, Mândrești.*  *Prezentul proiect a fost elaborat în conformitate cu prevederile Ordinului Ministerului Educaţiei „Cu privire la punerea în aplicaţie a Regulamentului de funcţionare a taberelor de odihnă şi întremare a sănătăţii copiilor şi adolescenţilor” precum și Hotărârea Guvernului nr. \_\_\_\_\_\_\_\_\_\_\_\_\_\_\_ cu privire la organizarea odihnei și întremării copiilor și adolescenților în sezonul estival 2017.*  *Scopul proiectului de decizie este definirea cadrului instituțional și stabilirea condițiilor pentru organizarea optimă a odihnei și întremării copiilor și adolescenților în sezonul estival 2017. Concomitent, prin aprobarea prezentei decizii se urmărește consolidarea infrastructurii obiectivelor de agrement destinate copiilor din raza raionului Telenești.*  *Prezentul proiect de decizie este condiționat de factori socio – culturali, economici, care, cumulativ, au ca temei următoarele argumente:*   * *Crearea condițiilor de odihnă a copiilor și adolescenților în conformitate cu normele legale naționale;* * *Integrarea copiilor într-un mediu social diferit celui de acasă sau instituție educațională cotidiană;* * *Oferirea posibilităților copiilor de a-și dezvolta aptitudinile în instituții educaționale alternative școlii;* * *Întreținerea în stare bună și dezvoltarea infrastructurii obiectelor de agrement din raion destinate copiilor;* * *Oferirea copiilor din familii dificile a unui spațiu sigur în perioada vacanței de vară;* * *Oferirea oportunităților de odihnă, întremare și dezvoltare copiilor dotați, învingători în concursurile școlare, la competițiile sportive de nivel raional și republican.* |
| Reglementarea juridic  (2) |
| Scopul Proiectului  (3) |
| Argumentarea  (4) |
| Analiza  (5) | *În temeiul argumentelor expuse și a analizei contingentului de elevi din instituțiile educaționale, considerăm că aprobarea deciziei Consiliului Raional ar produce următoarele efecte:*   * *Asigurarea odihnei a 1024 de copii (la nivelul sezonului estival 2016), ceea ce presupune câte 250 copii în 4 ture ( tabăra Mândrești – 400 copii; tabăra Crăsnășeni – 384 copii, tabăra Ordășei – 240 copii), inclusiv a 256 de copii din familii social vulnerabile, care vor beneficia de odihnă gratuită.* * *Asigurarea de către CR Telenești a plății de 80 % din costul biletului de odihnă, oferirea posibilității părinților de a achita doar 20 % din costul total al unui bilet de odihnă, fapt care ar facilita considerabil accesul copiilor în tabere.* * *Atragerea în activități educaționale a copiilor din familii dificile, needucogene pentru a-i proteja de efecte educaționale negative.* * *Motivarea elevilor dotați, premianți ai concursurilor școlare, competițiilor sportive, să fie pregătiți pentru alte performanțe.*   *Pentru executarea prezentei decizii sunt necesare mijloace financiare în mărime de \_\_\_\_\_\_\_\_ lei, bani ce urmează a fi utilizați în următoarele scopuri:*   * *Reparația taberelor* * *Compensarea foilor de odihnă* * *Procurarea produselor alimentare* * *Salarizarea angajaților* * *Etc…*   *Considerăm că aceste mijloace financiare sunt total justificate și reprezintă o investiție socială avantajoasă prin prisma mai multor factori, și anume:*   * *Menținerea și dezvoltarea taberelor de odihnă din raion;* * *Organizarea odihnei copiilor într-un mediu socio-educațional sigur care corespunde standardelor de calitate;* * *Atragerea agenților economici din domeniul comerțului și al turismului (procurarea produselor, organizarea excursiilor, etc.);* * *Crearea condițiilor de desfășurare a practicii pedagogice a viitorilor tineri specialiști în domeniul educației;* * *Întremarea sănătății copiilor și pregătirea lor pentru noul an școlar.* |
|  |
| Mijloacele financiare  (6) |

Șeful Direcției Generale Educație Telenești Eugenia IOXA